open-index/open-wikipedia-markdown huggingface dataset:
Wang Yang (politiker)

**Wang Yang** (kinesisk: 汪洋; pinyin: *Wāng Yáng*; født 12. mars 1955 i Suzhou i provinsen Anhui i Folkerepublikken Kina) er en kommunistisk politiker. 

Han var partisjef i byprovinsen Chongqing årene 2005–2007, og ble i 2007 medlem av Det kinesiske kommunistiske partis Politbyrå. Samtidig ble han flyttet fra Chongqing til posten som partisjef i provinsen Guangdong, en av landets rikeste provinser.

## Chongqing
Wang var partisjef i Chongqing fra 2005 til 2007, og tiltrakk seg raskt nasjonal oppmerksomhet ved å løfte frem denne relativt fjerne og relativt underutviklede innlandsbyprovinsen. Han fikk lokal troverdighet ved sin håndtering av en vanskelig sak om nedriving og nybygging av boligmasse. Han gikk også inn for reform av byens massemedier. 

## Guangdong
Som del av en nasjonal omstokking av partiets regionale lederskap ble Wang i november 2007 ny partisekretær i provinsen Guangdong. Han fikk i den forbindelse også plass i Politbyråets stående komite.

Han engasjerte seg i å føre det allerede mer liberaliserte Guangdong mot enda mer økonomisk og politisk frihet. Et viktig mål er å la Shenzhen enda mer førende som pionerby i Kinas nye økonomi. Under kinansprisen i 2008 var Wang uenig med sentralregjeringens politikk overfor små og middelstore bedrifter, og sa at «de ikke er produktive og kommer etterhvert til å bli eliminert av markedet». Han sa videre at «de forretninger som går konkurs får bare gå konkurs». Etter et besøk i Perleflodens delta av statsminister Wen Jiabao, som var tilhengher av å skjerme små og mellomstoire bedrifter, var det få tegn på at regionalregjeringen ville føye seg etter sentralregjeringens ønsker på dette området. 

I 2009 ville Wang gjeninnføre den tidligere ukelange arbeidsferien rundt 1. mai. Denne ferien var blitt fjernet av sentralregjeringen noen år tidligere. Men Wangs beslutning ble ikke akseptert av sentralregjeringen. 

Wang fikk ros for sin håndtering av Wukanprotestene i 2011. Under hans lederskap tilbød provinsregjeringen konsesjoner til de protesterende landsbyboerne og tillot lokale nyvalg for å velge ny landsbysjef. 

Wang betraktes som en talsmann for markedsorienterte løsninger til økonomiske problemer. Han skal ha uttrykt støtte til «kaketeorien» - bake kaken større er viktigere enn å dele den opp annerledes - det vil si at økonomisk vekst er viktigere enn redistribusjon av foreliggende rikdom. Dette ble oppfattet som en sterk kontrast til «Chongqingmodellen» som Bo Xilai gikk inn for, og som tilsa at rikdommen først måtte distribueres mer rettferdig.

## Referanser


## Eksterne lenker
* 
*
Personalledelse

**Personalledelse** (engelsk: *human resource management*, **HRM**) er et begrep innen personaladministrasjon (engelsk: *human resources*) som tar for seg teori og praksis ved ledelse av menneskelige ressurser som evner, egenskaper, kunnskap, erfaringer og ferdigheter. Det dekker alle aktiviteter som omhandler planlegging, ansettelser, utvikling og avvikling innen en organisasjon. Formålet er å lede mot verdiskapning og økt produksjon og bedre resultater, som å skape og formidle varer, tjenester og informasjon. 

Innen HRM ligger blant annet resultatvurdering, opplæring, lønn og godtgjørelse, støttende HR-praksis, og investering i medarbeiderutvikling.

Norske selskap som fokuserer på HRM-tjenester er 4human, Sticos, Sympa, Simployer og CatalystOne.

## Referanser
Down on the Farm

**Down on the Farm** i Halden var en rockefestival som første gang ble avholdt offisielt og kommersielt i 1989, etter at en spontanfestival året før hadde gitt mersmak.

Festivalen ble avholdt på Gribsrød gård i Enningdalen tre mil fra Halden sentrum. Festivalen ble avholdt årlig fra 1989 til og med 1999, deretter hadde festivalen et opphold inntil den kom igang igjen i 2006. Mange kjente navn har gjestet festivalen med musikkprofilen «Rock, Roots & Americana», og det har enkelte år vært god TV-dekning.

I 2009 ble festivalen flyttet fra Gribsrød og inn til konsertlokaler og arenaer i Halden sentrum, delvis på grunn av at været hadde gjort bakken bløt, men også i håp om et større publikum. Det lyktes likevel ikke å dekke opp et akkumulert underskudd siden 2007. Viktige sponsorer trakk seg, og det ble ikke noen festival i 2010. 

Det ble gjort et godt forarbeide for å gjennomføre en ny festival i 2011. Den skulle avvikles fredag 22. og lørdag 23. juli. Men før konsertprogrammet startet, skjedde Terrorangrepene i Norge 2011, fredagsprogrammet ble sterkt påvirket av dette, og lørdagens program ble avlyst.

Det kom ikke ut noen planer for nye forsøk etter 2011, og musikkfestivalen Down on the Farm er historie. Men noe av musikkprofilen er blitt fortsatt gjennom Am-Car-festivalen «Cars on the Farm» som årlig avholdes samme sted.

## Eksterne lenker
Sneltvedt

**Sneltvedt** er et tettsted i Skien kommune i Telemark. Tettstedet har  innbyggere per 1. januar , og ligger omtrent fem kilometer sørøst for Skien by. Barneskolen Sneltvedt skole lå her. Den ble nedlagt våren 2009.

## Referanser
Eyðun Viderø

**Eyðun Mohr Viderø** (født 19. april 1942 i Skálavík) er en tidligere, færøysk banksjef og politiker (Ff.).

Han var medlem av Lagtinget for Sandoy 1978–1980, 1984–1988, 1991–1993 og 1996–2002, i flere av periodene som varamann for Demmus Hentze og John Petersen, så lenge disse var medlemmer av Færøyenes regjering. Da Petersen ble fritatt fra Lagtinget i 1999, møtte Viderø resten av perioden.

Han var medlem av kommunestyrene i Skálavík og på Sandur i til sammen 30 år. Fra 1993 til 2000 var Viderø borgermester på Sandur. Han har også vært styremedlem i det interkommunale kraftselskapet SEV.

Han drog til sjøs etter konfirmasjonen, men måtte gå i land da han fikk tuberkulose. Etter at han ble frisk, gikk han realskolen i Tórshavn og fikk arbeid på naturhistorisk museum og i skoleverket. Fra 1971 til 1996 var Viderø filialbanksjef for Føroya Sparikassi på Sandur. Han har også vært kirkeorganist i en mannsalder.

Eyðun Viderø er nevø av prest og bibeloversetter Kristian Osvald Viderø. 

## Referanser
Kammerråd

**Kammerråd** var en betegnelse brukt i kongeriket Danmark-Norge på et medlem av kammerkollegiet, et selvstendig regjeringskollegium for rentekammeret, rikets hovedkasse. Kammerråd ble etter hvert tatt i bruk som en ærestittel av underordnet rang. Tittelen utdeles heller ikke mer i Danmark. I det svenske kammerkollegium er tittelen kammarråd fremdeles i bruk.

## Referanser
Thaumastellidae

* *[[Thaumastella aradoides]]*
* *[[Thaumastella elizabethae]]*
* *[[Thaumastella namaquaensis]]* 

**Thaumastellidae** tilhører gruppen Pentatomoidea, en undergruppe av tegene, en gruppe av nebbmunner. Man kjenner bare tre arter, to fra det sørlige Afrika og én fra ørkenområder i Asia. De har det til felles at munndelene er sugende og at de suger opp næringen.  De lever av plantesaft fra planter og trær.

## Utseende
Thaumastellidae har visse trekk som ligner på tegene i gruppen Lygaeoidea. Et uvanlig trekk (for Pentatomoidea) er at de har forkortede forvinger.

## Levevis
Thaumastellidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Disse tegene lever i ørkener og andre tørre strøk.

## Utbredelse
To av de tre artene er bare kjent fra Afrika. *Thaumastella namaquaensis* er beskrevet fra Namibia. *Thaumastella aradoides* ble beskrevet fra Iran og er senere funnet i Jemen.

## Systematisk inndeling

* overklasse insekter, Hexapoda
** klasse høyere insekter, Insecta
*** gruppen **[[Neoptera]]** («nyvinger»)
**** ordenen Nebbmunner (Hemiptera)
***** delgruppe Teger, (Heteroptera)
****** gruppe Trichophora
******* overfamilien Pentatomoidea
******** familien **Thaumastellidae** Štys, 1964
********* *[[Thaumastella aradoides]]* Horvath, 1896
********* *[[Thaumastella elizabethae]]* Schaefer & Wilson, 1971
********* *[[Thaumastella namaquaensis]]*  Jacobs, 1989

## Eksterne lenker
* 
* Norsk entomologisk forening – for deg som vil lære mer om insekter.
Operasjon Condor

**Operasjon Condor** (spansk *Operación Cóndor*, portugisisk *Operação Condor*) var en organisasjon som drev en hemmelig «skitten krig» mot venstreopposisjonen i Sør-Amerika i årene mellom 1973 til om lag 1980. Det er vanlig å regne med at rundt 30&nbsp;000 menneske ble myrdet i denne operasjonen. Mange av disse ble torturert i hjel og mange bare «forsvant» uten at slektningene deres fikk vite noe hos politiet eller fikk en grav å gå til. En spesialitet var å kaste ut folk fra fly eller helikopter når torturistene mente de ikke kunne få mer ut av avhørene.

Initiativet til Operasjon Condor kom fra den chilenske generalen Augusto Pinochet, som hadde ledet militærkuppet mot den folkevalgte sosialistiske presidenten Salvador Allende den 11. september 1973. Med støtte fra den amerikanske etterretningsorganisasjonen CIA ble det organisert en multinasjonal terrororganisasjon med navnet Operasjon Condor. Organisasjonen skulle også forfølge venstreorienterte som flyktet fra Sør-Amerika til USA eller Europa. Med i organisasjonen var representanter fra USA, Chile, Argentina, Bolivia, Brasil, Paraguay og Uruguay. 

I 1980-årene ble mange av erfaringene fra torturen og terroren i Operasjon Condor brukt i tilsvarende «skitne kriger» som lokale regimer med støtte fra USA førte mot venstreopposisjonen i Mellom-Amerika. Den nyutnevnte (2005) sjefen for all amerikansk etterretning, John Negroponte, spilte en sentral rolle i området på denne tiden.

## Rettssaker

I 2011 ble Alfredo Astiz dømt, og han sitter fortsatt i fengsel (per 2016).

I 2013 startet en rettssak i Argentina; Per mai 2016 har «15 av de totalt 18 tiltalte i saken [...] [blitt] funnet skyldig i sin delaktighet i Operasjon Condor»; «Argentinas siste militærdiktator Reynaldo Bignone [ble dømt] til 20 års fengsel for forsvinningen til over 100 mennesker under Operasjon Condor»; Den pensjonerte obersten Manuel Cordero fra Uruguay - den eneste ikke-argentineren på tiltalebenken - ble dømt til 25 års fengsel.

## Litteratur
* Eichner, Klaus, *Operation CONDOR – Eine Internationale des Terrors*, Verlag Wiljo Heinen, Berlin (2009), ISBN 978-3939828426

## Referanser
French Open 2009

**French Open 2009** ble arrangert mellom 24. mai og 7. juni i Paris. French Open er en Grand Slam-turnering i tennis på grus og blir spilt på Roland Garros-stadion.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Double
### Mixeddouble

### Double damer

### Double herrer
Royal Air Maroc

**Royal Air Maroc** (ofte bare kalt **RAM**, الخطوط الملكية المغربية *Al-Khuṭūṭ al-Malakīyah al-Maghribīyah* i arabisk) er det nasjonale flyselskapet i Marokko. Selskapet er basert i Casablanca og opererer internasjonale ruteflyvninger fra Marokko til andre deler av Afrika, Asia, Europa og Nord-Amerika. Selskapet flyr også innenriks samt utfører charterflyvninger (inkludert Hajj–flyvninger). Royal Air Maroc ble grunnlagt i 1957 og har sin operasjonsbase ved Mohammed V internasjonale lufthavn (CMN) i Casablanca. I 2020 ble RAM med i alliansen Oneworld.

## Flåte
Royal Air Maroc bestod i mai 2009 av i alt 55 fly. Selskapet har også ordre på én stk Boeing 737-500, åtte stk Boeing 737-800 og fem stk Boeing 787-8.

## Referanser


## Eksterne lenker
* 
* [Airliners.net – Bilder av fly fra Royal Air Maroc](http://www.airliners.net/search/photo.search?aircraft_genericsearch=&airlinesearch=Royal+Air+Maroc+-+RAM|Corsair+(Royal+Air+Maroc+-+RAM)|Atlas+Blue+(Royal+Air+Maroc+-+RAM)|Untitled+(Royal+Air+Maroc+-+RAM)&countrysearch=&specialsearch=&daterange=&keywords=&range=&sort_order=datestamp+desc&page_limit=15&thumbnails=)
The Limited Edition Hybrid SACD Set

***The Limited Edition Hybrid SACD Set*** er en samleboks av Bob Dylan, utgitt i 2003. Boksen inneholder alle de 15 Bob Dylan-albumene som ble utgitt i remastret form i 2003, de som befinner seg i boksen er i SACD format og noen av albumene har en 5.1 surround miks. Alle de 15 albumene er fordelt over på 16 CD-er.

## Albumene i boksen

**[[The Freewheelin' Bob Dylan]]* (1963)
**[[Another Side of Bob Dylan]]* (1964)
**[[Bringing It All Back Home]]* (1965)
**[[Highway 61 Revisited]]* (1965)
**[[Blonde on Blonde]]* (2 CD) (1966)
**[[John Wesley Harding]]* (1967)
**[[Nashville Skyline]]* (1969)
**[[Planet Waves]]* (1974)
**[[Blood on the Tracks]]* (1975)
**[[Desire (album)|Desire]] (1976)
**Street Legal* (1978)
**Slow Train Coming* (1979)
**Infidels* (1983)
**Oh Mercy* (1989)
**"Love and Theft"'' (2001)
Japantuja

**Japantuja** eller ***japansk tuja*** (latin: *Thuja standishii*) er en av tre arter av tujaslekten som vokser i Asia. Den dyrkes ofte i parker på grunn av sitt vakre nålverk med grønn overside og hvit underside, men tilgangen til frø er begrenset..

Denne eviggrønne arten blir 20-35 meter høy, og er et massivt, tettvokst og ruvende bartre. Kronen er bredt konisk, grenene peker lett oppover, svaier nederst, mer tydelig opprette øverst. Barken er rødbrun eller mørk oransjebrun, vertikalt trevlete i strimler med harde, ofte skinnende furer. Bladene er matte og ru, med fine, lysegrå-hvite og ganske tynne stomatabånd på undersiden. Bladene er flatt skjellaktige etter hvert, mellom grønne og 2-4 mm lange. Konglene er ovale, modner fra gulgrønne til rødbrune og 6-12 mm lange, bredden maksimalt 8 mm ved åpning. Antall kongleskjell er 6-10, og de sitetr tett.

Japantuja vokser i det sørlige Japan på øyene Honshū og Shikoku. Arten plantes for sitt tømmer, som er vanntett, bestandig og lukter godt. Den vokser ikke i Norden, men har vært plantet ut i parker Storbritannia fra 1860, og vokser i noen botaniske samlinger. Arten er **giftig**.

## Referanser


## Eksterne lenker
* 
* IUCN – «Thuja standishii» fra *Conifer Specialist Group*.
* «Thuja standishii» – fra *Conifers.org*.
Geir Bjørkli

**Geir Bjørkli** (født 18. mai 1954) er en norsk fagforeningsleder som i perioden 2006-2014 var forbundsleder i Norsk Fengsels- og Friomsorgsforbund. 

Geir Bjørkli kommer fra Ringvassøya i Karlsøy kommune i Troms. Han utdannet seg til møbelsnekker og hadde sin første jobb på en snekkerfabrikk i Tromsø. 21 år gammel startet han på fengselsskolen. Etter fullført utdannelse startet han som fengselsbetjent på Ila forvarings- og sikringsanstalt i Bærum i 1977. 
 
I 1978 ble han tillitsvalgt på Ila. I 1985 ble han leder av Osloforeninga, et verv han hadde i fire år. I 1994 ble han valgt til forbundssekretær. Han ble hovedverneombud for Kriminalomsorgen. I perioden fra 1997 til 2001 var han nestleder i Norsk fengsels- og Friomsorgsforbund. Fra 2001 var han medlem av landstyret og var fengselsleder ved Indre Østfold fengsel fra 1999 til han ble leder i forbundet i 2006.

Geir Bjørkli har vært tillitsvalgt i Norsk Fengsels og Friomsorgsforbund sammenhengende i over 37 år. Han er æresmedlem i forbundet og er tildelt LOs høyeste utmerkelse "Pioneren". 

Geir Bjørkli har også vært tillitvalgt i Arbeiderpartiet bl.a. som leder av Nesodden Arbeiderparti og i to perioder leder av Trøgstad Arbeiderparti. 

## Eksterne lenker
* Norsk Fengsels- og Friomsorgsforbund
Koreatuja

**Koreatuja** eller ***koreansk tuja*** (latin: *Thuja koraiensis*) er en av tre arter av tujaslekten som vokser i Asia. Den dyrkes ofte i parker på grunn av sitt vakre nålverk med grønn overside og hvit underside, men tilgangen til frø er begrenset..

Denne eviggrønne arten blir 3-10 meter høy, og er uregelmessig og slank, tidvis kroket eller vridd i veksten. Den vokser sakte. Planten kjenens lett på de mørke- eller mellomgrønne, 2-4 mm lange flate skjellaktige bladene, som er sølvhvite på undersiden grunnet meget tydelige, brede stomatabånd. De ovale konglene modnes fra gulgrønne til rødbrune og blir 7-11 x 4-5 mm store. De har store skjell nederst og tynnere, mer sprikende skjell som «stikker ut» øverst, og konglen åpner seg til 6-8 mm bredde. Antall kongleskjell er 8-12. Frøet har lysebrune vinger.

Koreatuja vokser i Korea og helt nordøst i Kina i Changbaifjellene. Den vokser ikke i Norden, men har vært plantet ut i parker Storbritannia fra 1918, og vokser i noen botaniske samlinger. Arten er **giftig**.

## Referanser


## Eksterne lenker
* 
* IUCN – «Thuja koraiensis» fra *Conifer Specialist Group*.
* «Thuja koraiensis» – fra *Conifers.org*.
Sichuantuja

**Sichuantuja** eller ***sichuanesisk tuja*** (latin: *Thuja sutchuenensis*) er en av tre arter av tujaslekten som vokser i Asia. Den er kritisk utrydningstruet i sitt isolerte habitat i Chongqing-regionen i Sichuan, midt i Kina.

Denne eviggrønne arten blir 10-18 meter høy. Bladene er flatt skjellaktige og 1-4 mm lange med smale, hvite stomatabånd på undersiden. Konglene er ovale, modner fra grønne til brune og 5-8 mm lange, bredden maksimalt 7 mm ved åpning. Antall kongleskjell er 8-10, og de sitter tett.

Arten er **giftig**. Den ble første brskrevet i 1899 fra eksemplar innsamlet av franskmannen Paul Guillaume Farges, men antatt utryddet inntil noen eksemplar ble gjenoppdaget i utilgjengelige trakter i samme område i 1999. Området har nå spesiell vernestatus. Det er ikke kjent at den er plantet ut i parker eller arboreter.

## Eksterne lenker
* 
* IUCN – «Thuja sutchuenensis» fra *Conifer Specialist Group*.
* «Thuja sutchuenensis» – fra *Conifers.org*.
Mads Stokkelien

**Mads Stokkelien** (født 15. mars 1990 i Kristiansand) er en norsk fotballspiller som spilte for . Hans posisjon på banen er i angrep, og han har flere kamper på aldersbestemte landslag for Norge.

Stokkelien debuterte for  i eliteseriesammenheng i april 2009 mot , da han ble byttet inn for Espen Børufsen på slutten av kampen. Mot  16. mai samme år scoret han sitt første eliteseriemål. I de påfølgende to kampene for Start scoret han tilsammen tre mål. Stokkelien ble blant annet sammenlignet med Allan Clarke av Starts sportsdirektør Svein Mathisen.

Stokkelien ble Starts toppscorer i  med 10 mål. Før 2012-sesongen gikk han gratis til .
Etter et opphold i New York Cosmos kom han sommeren 2015 tilbake til Start.

Etter karrieren som fotballspiller har Stokkelien jobbet som tannlege.

## Referanser


## Eksterne lenker
* 
* ikstart.no – Stokkeliens profil hos Start
* NIFS.no – Stokkeliens profil hos Norsk & Internasjonal Fotballstatistikk
Gerd Kristiansen

**Gerd Elin Kristiansen** (født 1955) er en norsk fagforeningskvinne. Fra 6. mai 2013 til 11. mai 2017 var hun leder i LO. 

Kristiansen er utdannet hjelpepleier og har sin yrkesbakgrunn ved Universitetssykehuset i Tromsø. 

Hun var hovedtillitsvalgt for Norsk Helse- og Sosialforbund i Troms i en periode på ti år. I 2002 ble hun valgt til nestleder i samme forbund. Da Norsk Kommuneforbund og Norsk Helse- og Sosialforbund slo seg sammen og stiftet Fagforbundet i 2003 ble hun medlem av arbeidsutvalget i det nye forbundet. I 2005 ble hun valgt til 1. nestleder, et verv hun hadde til hun ble nestleder i LO.

Kristiansen ble i 2009 valgt til nestleder i LO. På kongressen i 2013 ble hun valgt til LOs leder.

## Referanser




## Eksterne lenker
* 
*
Hvite afrikanere

**Hvite afrikanere** er den hvite befolkningen i Afrika. Disse individene er hovedsakelig av nederlandsk, britisk, fransk og portugisisk herkomst og i mindre grad av italiensk, gresk, belgisk, sveitsisk, spansk, irsk og tysk herkomst. 

Før avkoloniseringen av Afrika etter den annen verdenskrig utgjorde de hvite afrikanerne rundt 10 millioner mennesker og fantes overalt på kontinentet. Imidlertid emigrerte mange under avkoloniseringen og etter at den var fullført. Allikevel utgjør de hvite afrikanerne en viktig minoritet i mange afrikanske stater. De utgjør for eksempel 6 prosent av befolkningen i Namibia.
Det afrikanske landet med den høyeste andelen hvite mennesker er Sør-Afrika, der omtrent 5.2 millioner mennesker er hvite (11 prosent av befolkningen). 

Selv om hvite ikke lenger sitter med makten over noen afrikanske nasjoner har de fortsatt å være fremtredende innbyggere og har ofte en anselig eierandel i økonomien og i landeiendommer i spesifikke regioner og land. Mange nordafrikanske etniske grupper, som arabere og berbere,, kan også anses som hvite afrikanere. Det høyeste anslaget over hvor mange hvite mennesker som lever i Afrika er på 0,80 prosent av kontinentets befolkning; dvs 7,3 millioner mennesker av de samlede afrikanske 922 millioner innbyggere.

## Antall hvite mennesker i Afrika (2005 anslag fra CIA)
**Hvite afrikanere per land**    

* Sør-Afrika: 5 265 300 (per juli 2008)
* Namibia: 124 000 – 150 000
* Mosambik: 30 000  (per desember 2008)
* Angola: 7 000 
* Zambia: 8 000
* Zimbabwe: 20 000 
* Senegal: 5 000
* Botswana: 7 000
* Kenya: 20 000 
* Andre afrikanske nasjoner: 10 000-25 000

## Se også
*Pied-noir

## Referanser
Det kinesiske akademi for samfunnsvitenskap

**Det kinesiske akademi for samfunnsvitenskap** (forenklet kinesisk: 中国社会科学院, tradisjonell kinesisk: 中國社會科學院; pinyin: *Zhōngguó Shèhuì Kēxuéyuàn*; *Chinese Academy of Social Sciences*, CASS) er Folkerepublikken Kinas nasjonale akademi for samfunnsvitenskap. Det har sitt sete i Beijing. 

Akademiet er tilknyttet Folkerepublikken Kinas Statsråd, det vil si landets regjering. 

Det ble stiftet i mai 1977, og ble utskilt fra Det kinesiske vitenskapsakademi. President er (2009) professor Chen Kuiyuan. 

## Presidenter
#Hu Qiaomu (胡乔木): 1977-1982
#Ma Hong (马洪): 1982-1985
#Hu Qiaomu: 1985-1988
#Hu Sheng (胡绳): 1988-1998
#Li Tieying (李铁映): 1998-2003
#Chen Kuiyuan (): 2003–2013
#Wang Weiguang (): 2013–2018
#Xie Fuzhan (): 2018– 

## Eksterne lenker
*
Chen Kuiyuan

**Chen Kuiyuan** (kinesisk: 陈奎元; pinyin: *Chén Kuíyuán*; født i januar 1941 i Kangping i provinsen Liaoning – da i staten Manchukuo) er en kinesisk kommunistisk politiker.

Chen ble med i Kinas kommunistiske parti i 1964 og fikk størstedelen av sin utdannelse i Indre Mongolia. Han har vært medlem av partiets sentralkomité siden 1992.

Under støstedelen av 1990-årene var han partisekretær i Tibet. Der avskaffet han størstedelen av de konsesjoner mot tibetanske språk og kultur som var blitt gitt etter at  reformpolitikken begynte i 1980-årene, og bante vei for en fastere integrering av Tibet med det egentlige Kina.

I 2003 ble han president for Det kinesiske akademi for samfunnsvitenskap.

## Referanser


## Eksterne lenker
*
Jiang Weixin

**Jiang Weixin** (kinesisk: 姜伟新; født i januar 1949 i fylket Fuyu i provinsen Heilongjiang i Kina) er den nåværende (2009) minister for Ministeriet for hudbygging og urban-rural konstruksjon i Folkerepublikken Kina.

Jiang ble uteksaminert fra Pekinguniversitetet. Han ble medlem av Det kinesiske kommunistiske parti i desember 1969. Han var med i Kommisjonen for nasjonal utvikling og reform i mange år. 

## Referanser


## Eksterne lenker
*  
* Jiang Weixins profil
Trygve Lindeman

**Trygve Henrik Lindeman** (1896–1979)
var en norsk cellist som var rektor for Musikkonservatoriet i Oslo.

Etter examen artium (1915) studerte han til sivilingeniør ved Norges tekniske høgskole i 1916 før han skiftet til musikk&shy;studier ved Musikkonservatoriet i Oslo under Gustav Fr. Lange og i den danske hovedstad ved Det Kongelige Danske Musikkonservatorium under Carl Nielsen.  Som cellist debuterte han i 1925 og ble direktør (etter sin far Peter Brynie Lindeman) ved Musikkonservatoriet i 1928. Direktør var han fram til 1969.  Ekteparet Lindeman hadde ikke barn og etablerte derfor Lindemans Legat og overlot konservatoriets ledelse til Anfinn Øien som var rektor fram til Norges musikkhøgskole ble startet i 1973.

*Lindeman-tradisjonen* i norsk musikk ble fremdyrket av Trygve som mente at alle kunne spille, komponere, samt begripe musikkteori og bedrive pedagogikk.
Trygve Lindeman var frimurer og skjøttet embedet som ordførende mester i sin loge i en årrekke.

## Utmerkelser
* Kongens fortjenstmedalje i gull 1953
* St. Olavs Orden, ridder i 1. klasse av gull 1967.
## Utgivelser
* *Lærebok i taktering for kordirigenter*, 1939
* *Lærebok i elementær musikkteori*, 1943
* *Tonetreffing og musikkdiktat*, 1951
* *Orkesterinstrumenter og partitur*, 1973
* *Musik-konservatoriet i Oslo 1883–1973*, 1976, med E. Solbu
## Referanser
Rybs

**Rybs** (*Brassica rapa* ssp. *oleifera*) en ettårig oljevekst som er i slekt med raps og nepe. 

Rybs finnes i to varianter, høstrybs og vårrybs, navnet gjenspeiler når den plantes. Rybs er noe mer hardfør enn raps. I Norge dyrkes det rybs på Østlandet og i Trøndelag. Planten brukes til vekselbruk på åkrer som ellers brukes til korndyrking.  
## Eksterne lenker
*
Anfinn Øien

**Anfinn Hans August Øien**
(født 29. mars 1922 i Aurskog, død 12. november 2018) 
var en norsk organist og musikkpedagog.

Han studerte ved Musikkonservatoriet i Oslo og under Finn Viderø i København.  Fra 1946 var han organist ved blant annet Lilleborg kirke  i Oslo. Han var også lærer ved konservatoriet fra 1946 og ble rektor 1969-73.  Da Norges musikkhøgskole ble opprettet i 1973, ble han dosent i  satslære i tiden 1973-84 og fikk opprykk til  professor 1985. Han har komponert kirkemusikk og melodien til *Guds menighet er jordens største under* (1967) og gitt ut en lærebok *Harmonilære*.
Han harmoniserte 16 av Per Lønnings salmer i 2000,  utgitt av Cantando Musikkforlag i Stavanger, hvorav en ble lansert som ny Oslo-sang.

Han er bestefar til gitaristen Anders Clemens Øien.

## Premier
* Kongens fortjenstmedalje i gull 2002

## Utgivelser
* *[[Andreasmesse]], en generasjonsgudstjeneste* (hefte og CD, 2000).  Med samledikteren Svein Ellingsen.
* *Harmonilære: funksjonell harmonikk i homofon sats* (1975)

## Referanser
Domenico Colombo

**Domenico Colombo** (født 1418 i Genova i Italia, død 1496) var faren til Christopher Columbus. 

Han hadde tre brødre som het Franceschino, Giacomo og Bertino.  Domenico jobbet som vever, butikkeier og osteprodusent. Han giftet seg med Susanna Fontanarossa og deres førstefødte Christopher ble født i 1451. Senere fikk de sønnene Giovanni Pellegrino, Bartholomew, Giacomo, og datteren Bianchinetta sammen.

## Referanser
Susanna Fontanarossa

**Susanna Fontanarossa** (født rundt 1435 i landsbyen Monticellu på Korsika, død ca. 1489). Hun var moren til Christoffer Columbus og småsøsknene Bartolomeo, Giovanni Pellegrino, Giacomo og datteren Bianchinetta Columbus. Hun var gift med Domenico Colombo, en ullhandler, og hun var også datter av en ullhandler, Giacomo. De giftet seg ca. 1445, da hun var bare 10 år. Hun døde før Domenico. I Fontanarossa, Goretto, Genova, Liguria, Val Trebbia, er en stein hvor det står, «In questo borgo nacque Susanna Fontanarossa, madre di Cristoforo Colombo.» som oversatt er «Suzanna Fontanarossa, moren til Christopher Columbus, er oppvokst her.»

## Referanser
Karen Traviss

**Karen Traviss** er en britisk science fiction-forfatter fra Wiltshire, England. Hun jobbet som journalist og korrespondent før hun begynte å skrive bøker. Hun bor i Wiltshire i England. Hun debuterte som forfatter med boken *City of Pearl* i mars 2004. Handlingen tar plass på Jorden og på en planet som heter Cavanaghs stjerne i år 2198 og i år 2374.

Karen Traviss har også skrevet tre Star Wars-romanene *Star Wars Republic Commando: Hard Contact* (2004), *Star Wars Republic Commando: Triple Zero* (2006) og *Star Wars Legacy of the Force: Bloodlines. Star Wars Republic Commando: True Colors*.

## Referanser


## Eksterne lenker
* 
* Karen Traviss' blogg om Starwars.com
Watertown

**Watertown** kan vise til:

## Steder i USA
*Watertown (Connecticut)
*Watertown (Florida)
*Watertown (Massachusetts)
*Watertown (Minnesota)
*Watertown (New York)
*Watertown (Sør-Dakota)
*Watertown (Wisconsin)
*«Watertown» &ndash; et kallenavn for Area 51

## Musikk
*''Watertown'' &ndash; et album (1970) av Frank Sinatra
Tidningen VIs litteraturpris

**[[Tidningen Vi]]s litteraturpris** er en litterær pris for svenske skjønnlitterære forfattere på SEK  (2008) samt et diplom og deles ut årlig. Den første prisen ble delt ut i 1947. I løpet av årene 1947–1991 fikk avisen VI stipendiemiddeler fra , Boklotteriet og Litteraturfrämjandet. Siden 1992 står tidningen VI for hele stipendbeløpet.

## Liste over prisvinnere

## Eksterne lenker
*Tidningen Vi:s litteraturpris
Gwich’in

**Loucheux** (fransk for «den som blingser», *skjæløye*) er ett av flere navn på indianerstammen **gwich’in**  (engelsk: **Kutchin**) bosatt i Yukon i Alaska. Det er også navn på en vei i byen Innuvik i Yellowknife i Nordvestterritoriene.

Gwich'inene er kjent for god trugekonstruksjon, kanoer med bjerkeneverhud og toveis sledemeier. Mange lever fortsatt som jegere, fiskere og sesongarbeidere.

I dag lever ca. 9000 gwich'iner i 15 lokalsamfunn om lag ved polarsirkelen og dels i Canada, dels i Alaska.
Watertown (Massachusetts)

**Watertown** er en by i Middlesex County i Massachusetts, USA. Byen ble grunnlagt i 1630. Innbyggertallet var 32&nbsp;986 ved folketellingen i 2000.

Byen har den tredje største befolkningen av armenere i USA (etter Glendale og Fresno i California), estimert til over 8&nbsp;000 per 2007.

## Kjente personer fra Watertown
* Eliza Dushku &ndash; skuespiller

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Watertowns nettsted
Peregrinus da Castello

**Peregrinus da Castello** (født i Città di Castello? i Italia, død 7. juli 1322 i Zaiton i Kina) var katolsk biskop av den store havnebyen Zaiton (dagens Quanzhou i Fujian) det sørlige Kina fra 1318 til sin død i 1322.

Han tilhørte fransiskanerordenen, og var først misjonær i Khanbaliq (som var navnet på det mongolske Beijing under Yuan-dynastiet). Et sammendrag av et brev han forfattet den 30. september 1318 gir informasjon om den katolske misjon i Kina på den tid. 

## Litteratur
*G. Bastianini: «Fra Pellegrino da Città di Castello, O. Min. II° vescovo di Zaiton in Cina († 7 Luglio 1322) e l'autenticità della sua lettera (30 Dic. 1318)», i *Miscellanea Franciscana* 47 (1947), s. 152-199, særlig s. 177-185. 
*Christopher Dawson (red.): *The Mongol Mission: Narratives and Letters of the Franciscan Missionaries in Mongolia aqnd China in the Thirteenth and Fourteenth Centuries*, London/New York: Sheed and Ward, 1955; gjenopptrykk (med tittel *Mission to Asia: Narratives ...)*, New York: Harper & Row, 1966; New York: AMS Press, 1980, s. 232-234
*Henry Hosten: «Letter of Father Peregrine, second Bishop of Zayton, China (December 30, 1318)», i *Journal and Proceedings of the Asiatic Society of Bengal* (n.s.) 26 (1930), s. 437-456.
*Arthur C. Moule: *Christians in China Before the Year 1550*, London:S.P.C.K., 1930, s. 207-210 (Nyutgivelse ved Octagon Books, ISBN 0-374-95972-2)
**Sinica Franciscana* (SF), 1: Athanasius van den Wyngaert (red.): *Itinera et Relationes Fratrum Minorum Saeculi XIII et XIV*, Firenze: Curia Generalis O.F.M., 1929
 
## Referanser
McDiarmid Park

**McDiarmid Park** er hjemmebanen til den skotske fotballklubben St. Johnstone FC fra Perth. Den har 10 673 sitteplasser og publikumsrekorden er 10 525, og denne ble satt 23. mai 1999 da Tayside-rivalene Dundee FC var på besøk i sesongavslutningen denne sesongen.

Etter 65 år på det tidligere stadionet Muirton Park på nordsiden av byen, ble dette stadionet og en tilhørende isbane kjøpt av den britiske supermarkedkjeden Asda i 1986. De ville sanere området og bygge et supermarked. Asda skulle da finansiere flyttingen av fotballklubben til et nybygget stadion vest i byen, hvor den lokale bonden Bruce McDiarmid ga i desember 1988 tomten til det nye stadionanlegget. Denne tomten hadde en anslått verdi på rundt GBP 400 000, men Bruce McDiarmid så på denne gaven av det han kalte «berry and barley fields» («bær og byggmarker») som en gave til Perths befolkning. St. Johnstone insisterte imidlertid på at McDiarnmid skulle få en aksjeandel på 20 % og ærespresident i fotballklubben.

Skottlands kvinnelandslag spiller normalt sine hjemmekamper på denne banen. I tillegg er også blitt brukt til Rugby union-kamper, hvor laget *Caledonia Reds* brukte banen til de ble slått sammen med Glasgow Warriors i 1998.

I tillegg er banen blitt brukt til konserter og store møter, blant annet har den skotske avdelingen av Jehovas vitner sine årlige kongresser her hver sommer. Som konsertarena ble den åpnet av Elton John 6. juli 2008.

## Referanser
Aage Grundstad

**Aage Grundstad** (født 26. mai 1923, død 8. april 2012) var en norsk prisbelønt trekkspiller, opprinnelig fra Vefsn.

Han studerte ved Musikkonservatoriet i Oslo og tok lærereksamen ved Veitvedt Musikkskole.
Selv solodebuterte han i NRK (1946) der han senere hadde flere konserter i radio.  Han stiftet gammeldans-klubben *Venner av gammeldans* i Oslo med Angell Gabrielsen (1954) og stiftet Norske Trekkspilleres Landsforbund (1971).  Grundstad hadde eget ensemble med Knut Trøen som studerte turtradisjonen og ga ut flere plater.

## Utgivelser
* Aage Grundstad Ensemble, *Norske tur- og folkedanser* (Tre volum CD, Norilds forlag)
* bok om politimannen, trekkspilleren og pedagogen Angell Gabrielsen

## Utmerkelser og priser
* Deltagermedaljen 
* Selskabet for Norges Vels medalje
* Rotary sin Paul Harris Fellow utmerkelse
* Russisk medalje fra Finnmark 1944/45

## Referanser
Lofsrud

**Lofsrud** er et boligstrøk i Bydel Søndre Nordstrand. Det har navn etter Lofsrud gård.

Området ble bygget ut på 1980-tallet, hovedsakelig med blokkbebyggelse. Lofsrud fikk barneskole og ungdomsskole i henholdsvis 1986 og 1988, med Mortensrud skole og Lofsrud skole.

## Referanser
Tegninga

**Tegninga** er en elv i Innlandet fylke som renner sørøstover gjennom kommunene Alvdal og Rendalen. Elven er et høyfjellsvassdrag ved at rundt 90% av dens areal ligger over tregrensen. Tegninga renner før utløpet gjennom et gjel og danner stryk og fosser i Tegningsfallene før den renner videre ut i Glomma rundt 6 kilometer nord for Hanestad.

Navnet *Tegninga* kan ha sammenheng med norrønt *þagna*, *tǫgn*.

Elven ble fredet i 1993 gjennom Verneplan IV for vassdrag, spesielt fordi den var lite påvirket av tekniske inngrep.

## Referanser




## Litteratur
*NOU 1991:12A Verneplan for vassdrag IV
*Oluf Rygh:  *Norske elvenavne*  Kristiania 1904
Skotsk Premier League 2009–2010

●
Aberdeen

●
Celtic

●
Dundee United

●
Falkirk

●
Hamilton

●
Hearts

●
Hibernian

●
Kilmarnock

●
Motherwell

●
Rangers

●
St. Johnstone

●
St. Mirren

**Clydesdale Bank Scottish Premier League 2009–10** er den tolvte sesongen av Scottish Premier League. Den ble åpnet 15. august 2009 kl 12.45 med kampen mellom Aberdeen FC mot Celtic FC på Pittodrie Stadium, som bortelaget vant 1-3.

Etter at det 10. april 2010 er spilt 33 runder, vil serien ble delt i to og hvert lag vil da spille mot hverandre fire ganger. De lagene som er på plassene 7-12 etter 33. runde kan ikke bli bedre enn plass 7, uansett om de har høyere poengsum enn lag over. Seriespillet ble avsluttet 9. mai 2010.

Regjerende mester var Rangers FC. Laget som hadde rykket ned etter sesongen 2008-2009 var Inverness Caledonian Thistle FC, og det nye laget som rykket opp fra skotsk første divisjon var St. Johnstone FC.

## Europakvalifisering
Mesterligaen:
* Nr 1 går inn i Mesterligaens gruppespill
* Nr 2 går inn i Mesterligaens tredje kvalifiseringsrunde som best plasserte lag

Europaligaen:
* Nr 3 vil gå inn i Europaligaens tredje (siste) kvalifiseringsrunde
* Nr 4 vil gå inn i andre kvalifiseringsrunde til samme turnering
* Nr 5 vil kunne få deltakelse, avhengig av om cupvinneren er blant de tre beste i ligaen og/eller om Skottland skulle på en Fair play-plass. Dette skjedde denne sesongen, siden lag nr 3, Dundee United ble cupmester og gikk inn i playoffrunden.

## Tabell

Ferdigspilt
Kilde: Soccerbase.com og Aftenposten statistikksenter

## Toppscorere

Ferdigspilt
Kilde: BBC  og Spillerprofilen av den enkelte spiller på soccerbase.com

## Hat-trick
Følgende spillere har laget hat-trick ved å score tre mål eller mer i samme kamp i løpet av sesongen

## Baner

## Noter


## Eksterne lenker
* Scottish Premier League Archive 2009/2010 hos *Scottish Professional Football League* (spfl.co.uk)
Klemetsrud

**Klemetsrud** er en skolekrets i Søndre Nordstrand bydel sør i Oslo, med grenser mot Nordre Follo kommune og Østmarka. Bygda har navn etter Klemetsrud gård.

Bygda hadde en rekke gårder allerede i middelalderen, Klemetsrud er en av dem. Fremdeles er noen av gårdene bevart, men i 1980-årene ble boligområdene Mortensrud og Bjørndal bygd på tidligere jordbruksområder som Oslo kommune hadde kjøpt opp i 1960-årene. I motsetning til i resten av bydelen er den opprinnelige bebyggelsen på Klemetsrud gammel. Klemetsrud var en jordbruksbygd der jordbruksvirksomheten pågikk frem til 1980-tallet, selv om Oslo kommune kjøpte opp flesteparten av gårdene på 1960-tallet. I tillegg til gårdene Klemetsrud har området også noe gammel villa- og småhusbegyggelse.

I forbindelse med den storstilte utbyggingen av bydelen fra 1980-tallet har flere steder som tidligere ble regnet med til Klemetsrud skolekrets blitt til egne strøk. Disse omfatter Dal/Brenna, Bjørndal, og Mortensrud m/Lofsrud.

Klemetsrud skole kom allerede i 1867, Klemetsrud Vel og Klemetsrud Arbeiderforening ble begge dannet i 1910,  Klemetsrud Idrettslag i 1920 og Klemetsrud kirke ble bygd i 1933. I 1970-årene kom Grønmo søppelfyllplass, og i 1986 begynte Klemetsrud forbrenningsanlegg driften. Deler av søppelfyllplassen har senere blitt til Grønmo Golfklubb.

Enebakkveien går igjennom den gamle bygda på sin vei fra Galgeberg til Enebakk, og Ljabruveien fra gamle Klemestrud skole til Ljabru ble bygd i 1850-årene. E6 går igjennom Klemetsrud på vei ut av byen.

## Eksterne lenker
*
Auståa

**Auståa** er en sideelv til Glomma i Innlandet fylke. Elven har utspring i Hukusjøen, som ligger i Vestmarka og renner sørøstover ut i Glomma rundt ni kilometer sør for Flisa. Vassdragssystemet renner gjennom flere innsjøer og vann før den renner ut i Glomma. Vassdraget starter nordvest ved Eidsmangen, som igjen er tilknyttet til blant annet bekkene Snaråa og Vollåa. Fra Eidsmangen går det en mindre elv til innsjøen Vålmangen, før elvestrekningen (som herfra heter Veståa) renner sørøstover og ut i Hukusjøen.

Auståa har tidligere vært brukt til fløtningsformål og har derfor fortsatt en høyere vannstand enn naturlig. På grunn av dette finnes det flere kulturminner fra fløting, samt rester etter møller og sager. Elven renner gjennom Åsnes kommune, med tilløp også fra kommunene Grue, Våler og Stange.

Vassdraget ble i 1993 vernet mot kraftutbygging i Verneplan IV for vassdrag.

## Referanser
Bergesida

**Bergesida**  eller **Bergesiden** er et tettbebygd sted i Grue kommune i Innlandet og ligger like øst for kommunesenteret Kirkenær, og er et nyere bostedsområde eller boligfelt. 

Stedet har i underkant av 200 innbyggere. Stedet var fra før år 2000 til 2009 formelt et tettsted med mer enn 200 innbyggere og tettstedsnummer hos SSB 1094. Bergesida hadde 205 innbyggere i år 2009.    	

## Referanser
Hillesøybrua

**Hillesøybrua** er ei veibru fra Sommarøy til Hillesøy i Troms. Brua er 80 meter lang og seilingshøyden er 4 meter. Veien over brua er kommunal.

## Se også
*Sommarøybrua
*Liste over broer i Norge
*Liste over broer i Norge etter lengde

## Eksterne lenker
* Bilde av brua sett fra sørvest.
Katapultprisen

**Katapultprisen** er en litterær pris på  svenske kroner som er innstiftet av Sveriges Författarförbund i . Prisen deles ut til en skjønnlitterær forfatter, prosaforfatter eller lyriker som debuterte foregående år.

## Liste over prisvinnere

## Referanser
Bottenfjellet

**Bottenfjellet** er et tidligere tettsted i Åsbyga i Stange kommune i Innlandet, og ligger like øst for Romedal sentrum. I Åsbygda finnes det barnehage og barneskole. Rørlegger er det også der.

## Referanser


## Eksterne lenker
* SSB: «Tettsteder og sentrumssoner. 1. januar 2005. Hedmark»
Limahl

**Christopher Hamill** (født 1958) er en engelsk pop-vokalist, best kjent under artistnavnet **Limahl** (anagram av etternavnet).

Limahl var vokalist i popbandet Kajagoogoo i 1982 til 1983, hvor han så hadde en påfølgende solokarriere. I 1984 hadde han i 1984 en stor internasjonal hit med sangen «NeverEnding Story», tittelmelodien fra filmen ''Den uendelige historien''. Han ble gjenforent med Kajagoogoo i 2008.

Gjennom 2011 samarbeidet han med nordmennene Tommy Olsen, Rune Maurtvedt og Stig Antonsen om en ny låt kalt "1983." Utgivelse: 10. januar 2012 på verdensbasis via KVK Musikk Digital/Dig Music. Utgivelsesdatoen er den samme som Kajagoogoos "Too Shy" 29 år tidligere, i 1983.

## Diskografi
**Kajagoogoo**
* 1983 – *White Feathers* (UK #5, U.S. #38)

**Soloalbum**
* 1984 – *Don't Suppose* (EMI) (UK #63, U.S. #41)
* 1986 – *Colour All My Days* (EMI)
* 1992 – *Love Is Blind* (Bellaphon/Jimco)

**Singler**
* 1983 – Too Shy
* 1983 – Ooh To Be Aah
* 1983 – Hang On Now
* 1983 – Only For Love
* 1984 – Too Much Trouble
* 1984 – The Neverending Story
* 1984 – Tar Beach
* 1986 – Love In Your Eyes
* 1986 – Inside To Outside
* 1986 – Colour All My Days
* 1990 – Stop
* 1991 – Maybe This Time
* 1992 – Too Shy – 92
* 1992 – Love Is Blind
* 2002 – Love that Lasts
* 2006 – Tell Me Why
* 2012 – 1983

## Referanser


## Eksterne lenker
* 
* 
*
Willy Fossli

**Willy Fossli** (født 8. juli 1931 i Asker, død 29. januar 2017) var en norsk fotballspiller med 108 kamper og 81 scorede mål i eliteserien.

Fossli scoret da laget tapte finalen i Norgesmesterskapet i fotball for menn 1951, men var med sine 17 mål toppscorer for Hovedserien 1955-56. Han rangerer øverst på Asker Fotball herrers toppscorerliste. Fossli fikk også syv A-kamper (null mål) for Norges herrelandslag i fotball mellom 1953 og 1957, i tillegg til syv B-kamper og en juniorlandskamp. Han debuterte i 1949 og spilte sin siste sesong for Asker i 1961, men i 1971 var han på «gullklokkelaget» ledet av Arne Legernes, da de spilte mot det danske U-landslaget (selv om han aldri fikk gullklokka). Fossli var morfaren til historikeren Jonas Fossli Gjersø, og han arbeidet i forsikringsbransjen.

## Referanser




## Eksterne lenker
* 
*  Willy Fossli på eu-football.info
Grinder

**Grinder** er en bygd i Grue kommune i Innlandet, og ligger ved Glomma, rundt syv kilometer sør for kommunesenteret Kirkenær. Grinder ble regnet av Statistisk sentralbyrå som et tettsted inntil 2012, da beregningsmetodikken ble endret. Solørbanens Grinder stasjon ble nedlagt for persontrafikk i 1994.

## Referanser
Klevbakken

**Klevbakken** er et sted i Løten kommune i Innlandet fylke. Stedet ligger ved Svartelva, like sør for Ådalsbruk. Klevbakken var tidligere eget tettsted, men inngår nå i tettstedet Ådalsbruk.

Ved Klevbakken er blant annet Klevfos Industrimuseum og Ådalsbruk oppvekstsenter.

## Referanser


## Eksterne lenker
* SSB: «Tettsteder og sentrumssoner. 1. januar 2005. Hedmark»

Fil:Klevfoss cellulose.jpg|Tidligere Klevfos Cellulose- & Papirfabrikk, nå Klevfos Industrimuseum
Fil:Ådalsbruk skole I.jpg|Ådalsbruk oppvekstsenter
Kvål

**Kvål** finnes flere steder i Norge:

* Kvål (Melhus) – tettsted i Melhus i Sør-Trøndelag
* Kvalfeltet – tettsted i Ringsaker i Hedmark
* Kvål (Sandnes) - industriområde i Ganddal, Sandnes kommune i Rogaland
GROW-modellen

**GROW-modellen** er en utviklingsorientert arbeidsmodell som er egnet ved coaching mot personlige utvikling. Vanlig tolkning av GROW er *Goal* (mål), *Reality* (virkelighet), *Opportunities* (muligheter) og *Way forward* (handling). Modellen bidrar til en systematisk prosess der målet er egenutvikling, måloppnåelse eller problemløsning. Selv om modellen ikke kan tillegges en bestemt opphavsperson, er den gjerne knyttet til Graham Alexander, Alan Fine og John Whitmore, som er anerkjente coacher og som har benyttet modellen i sin litteratur. Max Landsberg beskriver også GROW-modellen i sin bok *[[The Tao of Coaching]]*

GROW-modellen er mest knyttet til coaching innen organisasjonsledelse og organisasjonsutvikling. Modellen retter seg mot den som blir coachet, gjerne kalt coachée. Verdien ved GROW-modellen er at den bidrar til en strukturert metodikk i en coachingsituasjon. Modellen kan også nyttes utenfor coaching, rettet mot mer dagligdagse utfordringer, og krever ikke særlig opplæring. Metodikken vil da kunne bidra til å tenke systematisk i egen utvikling eller i en samtale med andre.

## GROW-modellens fire trinn
GROW-modellen har utkommet i en rekke versjoner. Følgende fremstilling er en, men det finnes er rekke andre fremstillinger. Denne fremstillingen gir to tolkninger av «O». Innhold og progresjonen til andre fremstillinger varierer i mindre grad.

Den erfarne coach stiller de gode spørsmålene i denne prosessen, og legger til rette for coachéens refleksjoner rundt egne erfaringer og egen kunnskap. Coachens ferdigheter vil være bestemmende for hvor detaljert og effektiv samtalen skal være.

## Referanser


## Eksterne lenker
* The Inner Game
* Nettside med inngående informasjon om GROW
Hvervenbukta

**Hvervenbukta** er et bade- og friluftsområde syd i Oslo, like ved grensen til Nordre Follo kommune. Stedet ligger ved Bunnefjorden i Bydel Søndre Nordstrand, ikke langt unna Ljan og Holmlia.

Området tilhørte opprinnelig Ljansgodset (Ljan gård, Stubljan, gnr. 193/1). Hovedbygningen her var fra 1765, og brant ned i 1913. Aker kommune overtok eiendommene i 1937. Noen av de resterende bygningene i området brukes nå av kunstnere og kunsthåndverkere. 

Badeplassen i Hvervenbukta har kafé med uteservering og kiosk, toaletter og utedo, benker, dusj og drikkevannsanlegg. Stedet er tilrettelagt for bevegelseshemmede, og har også badevakt i sommermånedene.

## Bildegalleri


File:Stubljan Ljan gård OB.02343.jpg|Ljangodset ved Hvervenbukta tegnet av Peter Frederik Wergmann (1802–1869).
File:Lysthuset i Hvervenbukta.jpg|Lysthuset/paviljongen i Hvervenbukta brukes som kiosk og kafe.
File:Stupebrett.jpg|Badeliv i Hvervenbukta 1975 


## Litteratur
* Ole Endresen: «'Smykket' i Hvervenbukta opp i flammer» (s. 16-17). *Østlandets Blad* Nr. 4. Onsdag 6. januar 2010.
* Sven Lindblad: «'Et pragtfuldt, men uhyggeblandet skue'. Ljansbruket og brannen på Stubljan i 1913» (s. 34-59). Øystein Revedt (red): *Follominne nr. 47*. Follo historielags årbok for 2009.

## Eksterne lenker
* 
* Hvervenbukta Kunst & Håndverk 
* Bymiljøetatens badeinfo
Kvalfeltet

**Kvalfeltet** (eller *Kvål*) er et tettsted i Ringsaker i Innlandet omtrent seks kilometer fra Brumunddal. Tettstedet ligger like nordvest for Nydal og hadde  innbyggere per . Kvål ble regnet av Statistisk sentralbyrå som et tettsted inntil 2012, da beregningsmetodikken ble endret, og igjen fra 2021.

## Referanser
Camille Flammarion

**Nicolas Camille Flammarion** (26. februar 1842 – 3. juni 1925) var en fransk astronom, vitenskapsmann og forfatter. Han var en profilert forfatter av mer enn femti titler, inkludert populærvitenskapelige bøker om astronomi, flere betydelige romaner innenfor sjangeren tidlig science-fiction, og arbeider om forskning og fysikk og relaterte emner. Han utga også magasinet *L'Astronomie* fra 1882. Han hadde et privat observatorium ved Juvisy-sur-Orge, Frankrike.

## Liv og virke

Han ble født i Montigny-le-Roi, Haute-Marne i Frankrike og var bror til Ernest Flammarion, grunnlegger av *[[Groupe Flammarion]]*. Som ung mann ble Flammarion påvirket av to betydelige sosiale bevegelser i Europa; tankene til Darwin og Lamarck, og den økende populariteten av spiritisme. Han har blitt beskrevet som en «astronomer, mystiker og historieforteller» som var «besatt av livet etter døden, og om andre verdener, og [som] synes ikke å se noe skille mellom de to.»

Han var grunnleggeren av og første president i *[[Société Astronomique de France]],* som publiserte sitt eget tidsskrift *BSAF (Bulletin de la Société astronomique de France)*, utgitt første gang i 1887. I 1895 ble *BSAF* og *L'Astronomie* slått sammen.

Han var den første som foreslo navnene Triton og Amalthea for to av månene til henholdsvis Neptun og Jupiter. Navnene ble likevel ikke akseptert offisielt før tiår senere.

Han var gift to ganger, og hans andre kone var også en anerkjent astronom, Gabrielle Renaudot Flammarion.

## Referanser


## Eksterne lenker
* 
*  Atlas cèleste, Paris 1877 da www.atlascoelestis.com
*
Dal/Brenna

**Dal** og **Brenna** er boligstrøk i Bydel Søndre Nordstrand i Oslo. Stedene ligger i dag såpass tett at de ofte bare omtales under ett som **Dal/Brenna**, men var inntil utbyggingen på 80-tallet to selvstendige bygder.

Stedene ligger i Klemetsrud-området øst for E6 og Mortensrud og syd for Skulleruddumpa. Dal og Brenna ligger i skogkanten like ved Østmarka, med Grønmo Golfklubb som nærmeste nabo.

Stedsnavnene kommer fra Dal gård og Brenna gård, der Dal er den nordligste. Området består av eneboliger, og ble først bygget ut 1986–1988. Boligkrakket i 1988 satte en stopper for videre utbygging, og deler av området lå brakk i ti år før utbyggingen fortsatte. 

## Referanser